ད་དུང་ང་རང་གི་གྲོགས་མོ་གཞན་ཞིག་སྟེ་སྤུན་མཆེད་ལྟ་བུའི་གྲོགས་མོ་མཱ་རོང་དེ་སྔོན་ལྷ་སར་ལོ་ཁ་ཤས་ལ་བསྡད་མྱོང་ཡོད་ལ་མི་གཞན་ལ་རི་མོ་འབྲི་ཞོར་དང་ཕྱོགས་བཞི་མཚམས་བརྒྱད་འགྲིམས་ནས་བསྡད་མྱོང་ཡོད་པ་རེད།རྗེས་སུ་ཁོ་མོ་གནམ་གཤིས་ཀྱི་དྲོད་གྲངས་སྙོམ་པའི་རང་གི་ཕ་ཡུལ་སུའུ་ཀྲིག་ཏུ་ཕྱིར་ལོག་རྗེས་ཟིན་ཐོའི་ནང་འདི་ལྟར་བྲིས་འདུགང་རང་ཐོག་མར་འགྲོ་ས་དེ་ལྷ་ས་དང་གནས་མཆོག་དེའི་དཀྱིལ་དབུས་ཡིན།མི་དེ་འདྲའི་མང་པོ་ཞིག་གི་མི་ཚེ་གང་པོའི་རེ་སྨོན་ནི་ལྷ་སར་སོང་ནས་སྟོན་པར་ཐོད་པ་གཏུགས་རྒྱུ་དེ་ཁོ་ན་རེད།དེ་བས་ངས་བསམ་པར་མངོན་སུམ་ཁྲོད་དངོས་གནས་འདི་འདྲའི་གྲོང་ཁྱེར་ཞིག་ནས་འདི་འདྲའི་དྭངས་གཙང་མཆོག་གྱུར་གྱི་རེ་སྨོན་དང་ཆ་མཚུངས་ཆགས་ཐུབ་བམ་སྙམ།མི་རྣམས་ཀྱིས་ནུས་ཤུགས་ཡོད་རྒུ་དང་དཀའ་སྡུག་གྲངས་མེད་མྱངས་ཏེ་ལྷ་སར་བསླེབས་དུས་དོན་དུ་ཟོལ་མེད་ཀྱི་ཡིད་ཕམ་དང་བོར་བརླག་གི་སྣང་བ་ཞིག་མི་སྟེར་རམ།ཡང་ན་ཁོང་ཚོ་ལྷ་སར་བསླེབས་དུས་མཐོང་རིག་དང་བསམ་པ་ནི་སྔར་བཞིན་ཁོང་ཚོའི་སེམས་ནང་གི་ལྷ་ས་ཡིན་ནམ།འོན་ཀྱང་མངོན་སུམ་གྱི་ལྷ་ས་ནི་བར་སྐབས་ཀྱི་གནས་ཡོད་འབའ་ཞིགང་ཚོའི་ཤོག་བུའི་ཐོག་བཀོད་པའི་ཡི་གེ་ནང་བཞིན་ཡིན་ནམ།ཡང་ཅིག་བཤད་ན་ངའི་སེམས་ནང་གི་གསང་བའི་རེ་བ་དེ་བཞིན་ལྷ་ས་མཐོན་པོའི་ཡང་སྟེང་ན་ལྷད་མེད་དྭངས་གཙང་གི་དག་པའི་ཞིང་ཁམས་ཇི་བཞིན།